ସମାଜ ପୋର୍ଟାଲ ଡେସ୍କଃ ଚୀନ୍ର ପୁଜିଆନ୍ ଅଞ୍ଚଳର କ୍ୱାନ୍ଝୌ ସହରରେ ଏକ ହୋଟେଲ୍ ଭୂଷୁଡ଼ି ପଡ଼ିବା ଯୋଗୁଁ ୪ ଜଣଙ୍କର ମୃତ୍ୟୁ ଘଟିଥିବାବେଳେ ୪୨ ଜଣଙ୍କୁ ଉଦ୍ଧାର କରାଯାଇଛି। କରୋନା ଭୂତାଣୁ ସଂକ୍ରମଣ ସନ୍ଦେହ କରାଯାଉଥିବା କିଛି ବ୍ୟକ୍ତିଙ୍କୁ ଅଲଗା କରି ଏହି ହୋଟେଲରେ ସ୍ୱତନ୍ତ୍ର ବ୍ୟବସ୍ଥାରେ ରଖାଯାଇଥିବା ବେଳେ ଗତକାଲି ଏହା ଭୂଷୁଡ଼ି ପଡ଼ିଥିଲା। ଏଥିରେ ୭୧ ଜଣ ଲୋକ ଫସି ରହିଥିଲେ।
ସରକାରୀ ସୂତ୍ରରୁ ପ୍ରକାଶ, ଗତ ରାତିରେ ଏକ ଘରର ମରାମତି କାମ ଚାଲିଥିବାବେଳେ ଏହି ଦୁର୍ଘଟଣା ଘଟିଥିଲା। ଘରର ମାଲିକକୁ ପୁଲିସ୍ ଗିରଫ କରିଛି। ସେହି ହୋଟେଲଟି କରୋନା ଭାଇରସ୍ ରୋକିବା ଏବଂ ନିୟନ୍ତ୍ରଣ ସମୟରେ ରୋଗୀଙ୍କ ସଂସ୍ପର୍ଶରେ ଆସିଥିବା ଲୋକଙ୍କୁ ରଖାଯାଇ ପର୍ଯ୍ୟବେକ୍ଷଣ କରାଯାଉଥିଲା। ଦୁର୍ଘଟଣା ସମୟରେ ହୋଟେଲଟିକୁ ସଜ୍ଜା ଯାଇଥିବା ସୂଚନା ମିଳିଛି। ଉଦ୍ଧାର କାର୍ଯ୍ୟ ପାଇଁ ୧ହଜାରୁରୁ ଅଧିକ ଅଗ୍ନିଶମ ବାହିନୀ, ପୋଲିସ କର୍ମଚାରୀ ଏବଂ ମେଡିକାଲ କର୍ମଚାରୀ ନିୟୋଜିତ ହୋଇଛନ୍ତି।
